Luettelo televisiosarjan Hannibal jaksoista
Jaksot > Ensimmäinen tuotantokausi (2013)

| # | Σ # | Alkup>  nimi | Nimi suomeksi | Ohjaus | Käsikirjoitus | Alkup>  esityspäivä | Suomen esityspäivä | Tuotanto- koodi |
| --- | --- | --- | --- | --- | --- | --- | --- | --- |
| 1 | 1 | Apéritif | Alkupala | David Slade | Bryan Fuller | 4. huhtikuuta 2013 | 7. marraskuuta 2013 | 101 |
FBI:n erikoistutkijalla Will Grahamilla (Hugh Dancy) on kyky asettua murhaajan asemaan ja uudelleenluoda murhaajien tekemiset suurella tarkkuudella. Erikoisagentti Jack Crawford (Laurence Fishburne) on erityisen kiinnostunut hänen kyvystään. Graham kutsutaan tutkimaan kadonneiden college-tyttöjen tapausta. Crawford ja Graham haastattelevat viimeisimmän kadonneen vanhempia vain löytääkseen tytön palautettuna huoneeseensa ikään kuin anteeksipyynnön eleenä. Grahamin yhä ponnistellessa murhaajan profiilin kanssa Crawford ottaa yhteyttä tunnettuun psykiatriin tohtori Hannibal Lecteriin (Mads Mikkelsen), joka osoittaa kiinnostusta paitsi tapaukseen myös agentti Grahamiin, jonka vaistoaa olevan hengenheimolaisensa. Vielä yksi tyttö löydetään lävistettynä peuransarviin ja keuhkot poistettuna; sarjamurhaajaa aletaan tämän takia kutsua ”Minnesotan lepinkäiseksi”. Graham on vakuuttunut, että kyseessä on kaksi eri surmaajaa. Lecter näytetään valmistamassa itselleen ruokaa keuhkoista. Rikospaikkatutkija Beverly Katz (Hettienne Park) löytää pienen metallinpalan palautetun tytön vaatteista, mikä johdattaa Grahamin ja Lecterin yhdelle rakennuspaikalle. Siellä Graham löytää työntekijöiden henkilötiedoista yhden, joka vastaa hänen luomaansa profiilia. Lecter tekee nimettömän soiton ja varoittaa murhaajaa Garrett Jacob Hobbsia. He löytävät Hobbsin vaimon kurkku auki viillettynä, ja Graham ampuu Hobbsin, mutta tämä ehtii viiltää tyttärensä kurkkua veitsellä. Graham ja Lecter päätyvät pelastamansa tytön Abigail Hobbsin kanssa sairaalaan. 
| 2 | 2 | Amuse-Bouche | Keittiön tervehdys | Michael Rymer | Jim Danger Gray | 11. huhtikuuta 2013 | 14. marraskuuta 2013 | 102 |
Grahamin surmaaman sarjamurhaajan hahmo palaa kummittelemaan harhanäkyinä. Graham myös yrittää parantaa osumatarkkuuttaan; hän joutui ampumaan lippaansa tyhjäksi surmatessaan edellisessä jaksossa ensimmäisen ihmisensä, jonka piilopaikasta löytyy varasto peuransarvia. Metsästä löydetään mataliin hautoihin haudattuina useita ihmisiä, joita käytettiin sieniviljelmän kasvualustana heidän vielä eläessään. Rikosblogia ylläpitävä Freddie Lounds tekee FBI:n tutkijat tunnetuksi netissä ja auttaa täten sienimurhaajan pakoon, juuri kun poliisi pääsee hänen jäljilleen. Sienimurhaaja aikoo haudata myös edellisen jakson selviytyjän. Keskustellessaan tapahtumista Lecterin kanssa Graham alkaa avautua hänelle. 
| 3 | 3 | Potage | Keitto | David Slade | Tarina: David Fury Käsikirjoitus: David Fury, Chris Brancato & Bryan Fuller | 18. huhtikuuta 2013 | 21. marraskuuta 2013 | 105 |
Abigail Hobbs herää koomasta. Graham päättelee hänen isänsä ”Minnesotan lepinkäisen” murhanneen kahdeksan tyttöä, muttei viimeistä, jonka tappoi kopiomurhaaja, jonka myös epäilee soittaneen Hobbsille. Sarviin seivästetyn tytön veli tapaa bloggerin, joka kertoo Abigailin päässeen sairaalasta. Lecter ja Graham vievät Abigailin kotiinsa, jossa Abigail ja Marissa, naapurin tyttö, tapaavat uhrin veljen. Seuraavana päivänä Abigail viedään metsäkämpälle, josta löytyy Marissa kopiomurhaajan uhrina. Abigail löytää tyynyntäytteestä murhattujen tyttöjen hiuksia. Hän surmaa murhatun tytön veljen Nicholas Boylen tavalla, jota ei hyväksyttäisi itsepuolustukseksi; tai niin ainakin paikalla ollut Hannibal Lecter hänelle vakuuttaa. Lecter auttaa häntä tapon peittelyssä. Abigail päättelee Lecterin olleen se, joka soitti hänen isälleen. 
| 4 | 4 | Œuf | Muna | Peter Medak | Jennifer Schuur | ei esitetty | 28. marraskuuta 2013 | 104 |
Kaksi perhettä löytyy murhattuina. Kummassakin tapauksessa perheen äiti on tapettu viimeisenä ja kummastakin on yksi poika kadonnut kuukausia aikaisemmin. Will päättelee ”Kadonneiden poikien” surmaavan entisiä perheitään sitoutuakseen tiukemmin uuteen ”perheeseensä”. Jack Crawford vierailee Hannibalin ruokapöydässä ja saa nauttia Lecterin valmistamaa ”jänistä”. Hannibal vie Abigailin pois sairaalasta kotiinsa ja antaa hänelle psilosybiinisienistä tehtyä teetä autaakseen tätä pääsemään eroon kipeistä muistoistaan ja vahvistaakseen sitoutumistaan itseään kohtaan. 
| 5 | 5 | Coquilles | Simpukka | Guillermo Navarro | Tarina: Scott Nimerfro Käsikirjoitus: Scott Nimerfro & Bryan Fuller | 25. huhtikuuta 2013 | 5. joulukuuta 2013 | 106 |
Will Graham ja tutkijat etsivät sarjamurhaajaa, jonka tapoihin kuuluu tehdä ikään kuin enkelten siivet uhrien selkälihaksista. Kenttätyöskentely rasittaa Willin psyykeä, ja hän huomaa kävelevänsä unissaan. Hannibal laittaa kiilaa Jack Crawfordin ja Willin väliin. Bella Crawford ajautuu Hannibalin asiakkaaksi pitäen tätä terapeuttinaan koska tietää kuolevansa pian syöpään. Beverly Katz yrittää lähentyä Williä henkilökohtaisemmalla tasolla. 
| 6 | 6 | Entrée | Pääruoka | Michael Rymer | Tarina: Kai Yu Wu Käsikirjoitus: Kai Yu Wu & Bryan Fuller | 2. toukokuuta 2013 | 12. joulukuuta 2013 | 107 |
Baltimoren vankimielisairaalan potilas tri Abel Gideon (Eddie Izzard) tappaa yhden hoitajan ja alkaa ottaa kunniaa ”Chesapeaken Viiltäjän” tekemistä murhista. Murhia ei ole tapahtunut koko sinä aikana, jona hän on ollut lukkojen takana. Graham ei kuitenkaan usko Gideonin olevan Viiltäjä, ja Crawford saakin puhelinsoiton oikealta Viiltäjältä, nauhoitteen, jossa kaksi vuotta aiemmin kadonnut FBI:n harjoittelija Miriam Lass (Anna Chlumsky) anoo apua. Bloom ja Crawford sopivat Freddie Loundsin kanssa, että hän kirjoittaa Gideonista tarkoituksena ärsyttää oikeaa Viiltäjää tulemaan esille. Crawford saakin puhelinsoiton, joka johdattaa heidät vanhaan observatorioon, josta löytyy kadonneen Miriamin irrotettu käsi ja puhelin. Kadonneen harjoittelijan kohtalo selviää takaumassa, jossa Miriam menee tapaamaan Hannibalia ja keskustelee tämän kanssa ajasta, jolloin Lecter toimi lääkärinä ensiavussa. Miriam löytää piirustuksen Haavoitetusta miehestä, joka vastaa täysin silloisinta viimeistä uhria. Hannibal paljastuu Chesapeaken Viiltäjäksi. 
| 7 | 7 | Sorbet | Sorbetti | James Foley | Jesse Alexander & Bryan Fuller | 9. toukokuuta 2013 | 19. joulukuuta 2013 | 103 |
Hotellihuoneesta löydetään kuollut mies ja Will kutsutaan paikalle, koska uhrin munuainen puuttuu. Tekoa epäillään joko laittomaan elinkauppaan liittyvänä tai se on Viiltäjän tuorein murha kahteen vuoteen. Crawford syyttää yhä itseään Miriam Lassin katoamisesta. Bloom epäilee hänen joutuneen pakkomielteen valtaan saadakseen Viiltäjän kiinni vaarantaen samalla Grahamin. Lecterin potilas yrittää saada hänestä myös ystävän. Lecter murhaa häntä huonosti kohdelleen lääkintähenkilön ja ottaa tämän sydämen jääkaappiinsa. Ruumiin hän asettelee näyttävästi bussiin, josta Will tekee johtopäätöksen, ettei ensimmäinen murha ollut Viiltäjän käsialaa. Saadakseen materiaalia päivälliskutsuja varten Lecter surmaa neljä muuta, joiden elimiä hän käyttää ruoanvalmistuksessa. Valvontakamera paljastaa ambulanssin, jonka kuski pidätetään samalla kun Hannibal pelastaa yhden uhrin hengen. Will varmistuu, ettei Chesapeaken Viiltäjä tappanut ensimmäistä uhria hotellissa. 
| 8 | 8 | Fromage | Juusto | Tim Hunter | Jennifer Schuur & Bryan Fuller | 16. toukokuuta 2013 | 26. joulukuuta 2013 | 108 |
Yksi Lecterin potilaista epäilee ystäväänsä psykopaatiksi. Graham tutkii orkesterimuusikon murhaa; murhatun kurkku on aukaistu ja äänihuulista on tehty soitin. Grahamin oma mielenterveys alkaa järkkyä yhä enemmän, kun hän harhanäkyjen lisäksi alkaa myös kuulla harhoina eläinten ääniä. Potilas kertoo Hannibalille ystävänsä halusta ”aukaista jonkun kurkku ja soittaa sitä kuin viulua”, minkä jälkeen Lecter menee tapaamaan tätä. Hän paljastaa tietävänsä Lecterin tekosista samalla kun tunnustaa muusikon murhan ja halunsa aloittaa ystävyys Lecterin kanssa samanlaisten harrastusten parissa. Hannibal antaa Willille vihjeen, samalla asettaen tämän hengenvaaraan. Murhaaja pakenee Lecterin vastaanotolle ja kohtaa tämän kuolemaan johtavassa tappelussa. Lecter kertoo omalle analyytikolleen uskovansa löytäneen aidon ystävän Grahamista. 
| 9 | 9 | Trou Normand | Digestiivi | Guillermo Navarro | Steve Lightfoot | 23. toukokuuta 2013 | 2. tammikuuta 2014 | 109 |
Ihmisruumiista tehty toteemipaalu talvisella rannalla askarruttaa tutkijoita. Tutkiessaan rikospaikkaa Will huomaa yhtäkkiä olevansa Lecterin vastaanotolla kolmen ja puolen tunnin ajomatkan päässä ilman muistikuvaa sinne ajamisesta. Hannibalin teoria on että hänen mielensä yrittää paeta irvokkaita rikospaikkoja, joita hän joutuu tutkimaan. Freddie Lounds koittaa saada Abigailin kirjoittamaan itsestään ja murhaaja-isästään, mikä huolettaa Williä ja Lecteriä. Abigailin surmaaman Nicholas Boylen ruumis ilmaantuu ja Cravford epäilee hänen tietävän kuolemasta enemmän kuin on kertonut. Toteemin tuoreimman ja varhaisimman ruumiin välitä löytyy yhteys ja se johdattaa tutkijat vanhan miehen luokse, joka tunnustaa murhat, koska se takaa hänelle säälliset oltavat kuolemaan saakka vankilassa verrattuna hoitokotiin. Graham päättelee Abigailin murhanneen Boylen ja Hannibal vahvistaa sen ja myös, että auttoi piilottamaan ruumiin suojellakseen häntä. Graham suostuu pitkin hampain säilyttämään salaisuuden. Abigail paljastaa Lecterille suurimman salaisuutensa: hän todellisuudessa auttoi isäänsä tämän saalistaessa tytärtään muistuttavia tyttöjä. 
| 10 | 10 | Buffet Froid | Kylmä noutopöytä | John Dahl | Andy Black, Chris Brancato & Bryan Fuller | 30. toukokuuta 2013 | 9. tammikuuta 2014 | 110 |
Nuori nainen, Beth LeBeau löydetään murhattuna, kasvot suupielistä korvasta korvaan auki leikattuna. Graham kadottaa jälleen tunteja tajunnastaan ja hänen tilansa tuntuu koko ajan pahenevan. Hallusinaatio saa hänet turmelemaan rikospaikan koskemattomuuden ja Lecter vie hänet tapaamaan neurologi-ystäväänsä, tri Sutcliffia. MRI-kuvaus paljastaa Willin kärsivän pitkälle edenneestä aivotulehduksesta, mutta Hannibal saa Sutcliffen olemaan kertomatta tietoa, että hän itse saisi jatkaa omia tutkimuksiaan. Graham palaa murhapaikalle, missä kohtaa murhaajan, joka kuitenkin onnistuu pakenemaan. Murhaajaksi paljastuu Georgia Madchen, joka kärsii monista psyykkisistä sairauksista, mukaan lukien Cotardin oireyhtymästä, mikä saa hänet luulemaan olevansa kuollut sekä poistaa kyvyn tunnistaa ihmisten kasvoja. Hän kiinnostuu Grahamista seuraten tätä Sutcliffen toimistoon ja Willin kotiin. Graham saa vakuutettua hänelle ettei hän ole kuollut eikä yksin ja saa hänet hoitoon. Kopiomurhaaja surmasi Sutcliffen, mutta sai sen näyttämään Georgian teolta. 
| 11 | 11 | Rôti | Roti | Guillermo Navarro | Steve Lightfoot, Bryan Fuller & Scott Nimerfro | 6. kesäkuuta 2013 | 16. tammikuuta 2014 | 111 |
Tri Abel Gideon pakenee surmattuaan saattajansa ja alkaa surmata itseään tutkineita psykiatreja. Hän kaappaa Freddie Loundsin ja pakottaa hänet kirjoittamaan itsestään tarkoituksenaan saada todellinen Viiltäjä esiin provosoimalla tätä. Grahamin aivotulehdus pahenee ja hän kärsii pahenevista hallusinaatioista. Todellinen Chesapeaken Viiltäjä lähettää poliisille vihjeen Gideonin olinpaikasta toisen psykiatrin ruumiin mukana. Vanhassa observatoriossa, josta kadonneen agentin irrotettu käsi löytyi, Gideon alkaa leikellä kidnappaamaansa tohtori Chiltonia aikomuksenaan jättää "lahjakori" Viiltäjälle. Kun Crawford ja SWAT-tiimi iskevät observatorioon, Will lähtee seuraamaan näkyä hirvieläimestä ja löytää Gideonin joka katselee poliisin touhuja etäältä. Sekavassa tilassa Graham vie Gideonin Lecterin luokse, joka vakuuttaa hänen kuvitelleen koko tilanteen. Willin saatua kohtauksen, Lecter lähettää Gideonin Alanan luokse, mistä Will hänet löytää ja ampuu ennen luhistumistaan. 
| 12 | 12 | Relevés | Aterian huipentuma | Michael Rymer | Chris Brancato & Bryan Fuller | 13. kesäkuuta 2013 | 23. tammikuuta 2014 | 112 |
Georgia Madchen murhataan happikammioonsa muovikamman avulla. Will ymmärtää tästä kopiomurhaajan yhä toimivan. Tutkijat yhdistävät Abigail Hobbsin Lepinkäisen tekemiin murhiin. Hannibal saa vakuutettua Crafordin että Will kykenee murhaamaan harhaisessa tilassaan. Juuri ennen kuin FBI tulee pidättämään Abigailia, Graham vie hänet takaisin Minnesotaan metsästysmajalle, missä hallusinoi tämän murhan. Hän havahtuu todellisuuteen vasta lentokoneessa sen laskeuduttua Virginiaan. Hannibal kertoo Abigaille murhanneensa enemmän kuin tämän isä. 
| 13 | 13 | Savoureux | Suolapala | David Slade | Steve Lightfoot, Bryan Fuller & Scott Nimerfro | 20. kesäkuuta 2013 | 30. tammikuuta 2014 | 113 |
Hannibal luovuttaa Willin Crawfordille hänen palattuaan Minnesotasta ilman Abigailia. Tutkijatiimi löytää vahvoja todisteita, että  Will on murhannut Abigailin ja että hän on kopiomurhaaja. Will Graham pidätetään, mutta hän pakenee murrettuaan peukalonsa päästäkseen käsiraudoista. Hän menee Lecterin luokse, jonka mukaan Will olisi kyennyt tekemään kaikki murhat. Graham saa Lecterin viemään hänet takaisin Hobbsin talolle Minnesotaan. Siellä hän ymmärtää Hannibalin manipuloineen häntä koko ajan nähdäkseen miten Willin ainutlaatuinen kyky toimisi. Crawford saapuu juuri ennen kuin Will ampuu Hannibalin. Graham pääsee vihdoinkin hoitoon ja hänen aivotulehdustaan päästään hoitamaan. Lecter nauttii aterian Du Maurierin kanssa, joka paljastaa tietävänsä Hannibalista enemmän kuin tämä arvaakaan. Lecter vierailee Grahamin luona vielä kerran tämän uudessa olinpaikassa Baltimoren vankimielisairaalassa.
↑  Amuse-bouche on hyvin pieni suupala, ...kaikille ruokailijoille sama 'pieni tervehdys keittiöstä'.
↑  Jaksoa "Œuf" ei esitetty Yhdysvalloissa. Sarjan juonen kannalta tärkeät osat julkaistiin katseltavaksi internetissä.
↑  "Relevé is a dish which follows another course like Hors d'oeuvre or Poisson (fish), but preceded the entrée"
↑  Brian Fuller:"Traditionally in French cuisine,Savoureux is a savory dessert appealing to diners with no interest in a sweet ending to their meal. And we intend to leave FANNIBALS of the series with the same salty bite."